***** ΚΑΝΟΝΙΣΜΟΣ (ΕΟΚ) αριθ. 370/88 ΤΗΣ ΕΠΙΤΡΟΠΗΣ της 9ης Φεβρουαρίου 1988 περί τροποποιήσεως του κανονισμού (ΕΟΚ) αριθ. 2502/87 περί καθορισμού των αποδόσεων σε ελιές και έλαιο για την περίοδο εμπορίας 1986/87 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 3994/87 (2), και ιδίως το άρθρο 5 παράγραφος 5, τον κανονισμό (ΕΟΚ) αριθ. 2261/84 του Συμβουλίου της 17ης Ιουνίου 1984 που θεσπίζει τους γενικούς κανόνες σχετικά με τη χορήγηση ενισχύσεως στην παραγωγή ελαιολάδου και στις οργανώσεις των παραγωγών (3), όπως τροποποιήθηκε τελευταία από τον κανονισμό (ΕΟΚ) αριθ. 168/87 (4), και ιδίως το άρθρο 19, Εκτιμώντας: ότι, με τον κανονισμό (ΕΟΚ) αριθ. 2502/87 (5), η Επιτροπή καθόρισε τις αποδόσεις σε ελιές και έλαιο για τις ομοιογενείς ζώνες παραγωγής· ότι στο παράρτημα ΙΙ του εν λόγω κανονισμού, όσον αφορά το νομό Napoli, διαπιστώθηκε ένα λάθος· ότι πρέπει, κατά συνέπεια, το λάθος αυτό να διορθωθεί λαμβανομένου υπόψει ότι οι δικαιούχοι δεν έχουν λάβει ακόμα την ενίσχυση στην παραγωγή· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο παράρτημα ΙΙ του κανονισμού (ΕΟΚ) αριθ. 2502/87, τα στοιχεία σχετικά με το νομό Napoli αντικαθίστανται από τα στοιχεία που αναφέρονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από τις 23 Αυγούστου 1987. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 9 Φεβρουαρίου 1988.

[Source: multi_eurlex | Tokens: 1745]